ด่วน! รายชื่อผู้ชนะ “SPP Hybrid Firm” ฟาก PSTC-SUPER มาวินราคาวิ่งกระฉูด
ด่วน! รายชื่อผู้ชนะ "SPP Hybrid Firm" ฟาก PSTC-SUPER มาวินราคาวิ่งกระฉูด
18 ธ.ค. 2560

ผู้สื่อข่าวรายงานว่า ในวันนี้ (14 ธ.ค.) สำนักงานคณะกรรมการกำกับกิจการพลังงาน ซึ่งได้กำหนดให้สำนักงานคณะกรรมการกำกับกิจการพลังงาน (สำนักงาน กกพ.) ออกประกาศผลการคัดเลือกโครงการผลิตไฟฟ้าจากพลังงานหมุนเวียนในแบบ SPP Hybrid Firm ที่มีกำลังผลิตติดตั้ง 300 เมกะวัตต์
โดยผู้ได้รับคัดเลือกจะต้องดำเนินการเพื่อลงนามสัญญาซื้อขายไฟฟ้ากับการไฟฟ้าฝ่ายผลิตแห่งประเทศไทย ภายในวันที่ 13 ธันวาคม 2562 รวมทั้งดำเนินการให้เป็นไปตามระเบียบและประกาศเชิญชวนการรับซื้อไฟฟ้าในโครงการนี้ หากไม่มีการลงนามสัญญาซื้อขายไฟฟ้าภายในระยะเวลาที่กำหนดให้ถือว่าคำเสนอขอขายไฟฟ้าของผู้ได้รับคัดเลือกรายนั้นเป็นอันยกเลิก
สำหรับรายชื่อบริษัทที่ได้รับคัดเลือกในโครงการผลิตไฟฟ้าจากพลังงานหมุนเวียนในแบบ SPP Hybrid Firm มีดังต่อไปนี้


ทั้งนี้บริษัทที่ผ่านการคัดเลือกโครงการดังกล่าว เป็นบริษัทย่อยของบริษัทที่จดทะเบียนในตลาดหลักทรัพย์แห่งประเทศไทยได้ส่งเข้าประมูลโครงการดังกล่าว อาทิ PSTC, SUPER เป็นต้น ส่งผลให้ราคาหุ้นดังกล่าวปรับตัวเพิ่มขึ้นในการซื้อขายภาคบ่ายวันนี้
โดยบริษัท เพาเวอร์ โซลูชั่น เทคโนโลยี จำกัด (มหาชน) หรือ PSTC ล่าสุด ณ เวลา 15.20 น. อยู่ที่ 0.80 บาท บวก 0.03 บาท หรือ 3.90% สูงสุดที่ 0.81 บาท ต่ำสุดที่ 0.78 บาท ด้วยมูลค่าซื้อขาย 97.26 ล้านบาท ซึ่ง PSTC ได้ส่งบริษัท พีเอสที เอนเนอร์ยี 1 จำกัด (โครงการโรงไฟฟ้าชีวมวลร่องฟอง) โดยมีปริมาณพลังงานไฟฟ้าเสนอขายที่ได้จำนวน 23.42 MW
ด้านบริษัท ซุปเปอร์บล๊อก จำกัด (มหาชน) หรือ SUPER ล่าสุด ณ เวลา 15.20 น. อยู่ที่ 1.20 บาท บวก 0.03 บาท หรือ 2.56% สูงสุดที่ 1.20 บาท ต่ำสุดที่ 1.17 บาท ด้วยมูลค่าซื้อขาย 128.49 ล้านบาท ซึ่งได้ส่งบริษัท บริษัท ซุปเปอร์ โซล่าร์ เอนเนอร์ยี จำกัด (โครงการผลิตไฟฟ้าจากพลังงานหมุนเวียนในแบบ SPP Hybrid Firm พ.ศ.2560) โดยมีปริมาณพลังงานไฟฟ้าเสนอขายที่ได้จำนวน 16 MW
อย่างไรก็ตาม ทางทีมงาน “ข่าวหุ้นธุรกิจออนไลน์” อยู่ระหว่างการตรวจสอบรายชื่อบริษัทที่ชนะโครงการดังกล่าวว่าเป็นบริษัทย่อยของบริษัทจดทะเบียนที่อยู่ในตลาดหลักทรัพย์แห่งประเทศไทยหรือไม่ หากมีความหน้าเพิ่มเติม ทางทีมงานจะนำมารายงานให้ทราบอีกครั้ง